Jordskjelvet ved Tōhoku 2011

Jordskjelvet ved Tōhoku 2011 var et jordskjelv 11. mars 2011 med momentmagnitude på 9,0 utenfor kysten av regionen Tōhoku, med episentrum 130 km øst for byen Sendai på Japans nordøstre kyst mot Stillehavet.Tsunami-varsel i hele Stillehavet NRKKraftig jordskjelv i Tokyo AftenpostenTsunamivarsel etter kjempeskjelv utenfor Japan Dagbladet Jordskjelvet utløste en tsunamibølge som først og fremst rammet den nordøstlige delen av Japan, men tsunamivarsel ble sendt til hele stillehavsområdet.

I begynnelsen av april 2011 bekreftet det japanske nasjonalpolitiet at  det var 19 294 drepte, 4 793 skadde og 14 348 savnede i tilsammen 18 prefekturer som følge av jordskjelvet og tsunamien. Dessuten var over 125 000 bygninger skadet eller ødelagt.

I ettertid har japanske myndigheter fortsatt med å oppdatere tapstallene. Pr. 10. oktober 2014 er 15.889 meldt døde, og 2.598 enda savnet.

 Jordskjelv 
 Forskjelv 
Før jordskjelvet foregikk det et antall større forskjelv, innledningsvis med et skjelv på 7,2 MW den 9. mars cirka 40 km fra skjelvet den 11. mars. Dette forskjelvet ble fulgt av ytterligere tre den samme dagen, som ble målt til en intensitet av 6 MW. Et minutt før det store jordskjelvet reagerte systemet "Earthquake Early Warning", som er koblet til rundt 1 000 seismografer rundt om i Japan, og man rakk å advare millioner av mennesker via pc og TV. 

 Jordskjelvet med magnitude 9,0 
Jordskjelvet var lokalisert utenfor kysten rett øst av Oshikahalvøya i Honshu i Japan fredag 11. mars 2011 klokken 05:46:23 UTC (klokken 14:46 lokal tid) på et dyp på 32 km. Episenter lå 130 km øst for Sendai.

Først ble styrken anslått til 7,9, deretter ble det oppgradert til 8,8, og deretter anslåttUSGS opplyser for 8,9:  Dette er en datamaskingenerert melding som ikke er gjennomgått av en seismolog.  Lars Ottemöller og Jens Havsko, side 203  sier at datamaskingenerering av MW< 8 gir pålitelig informasjon. Jorskjelv større enn 8 må fastsettes lokalt. I dette tilfelle japanske myndigheter. Begge besøkt 14. mars 2011 til 8,9 av United States Geological Survey. Målinger ved Harvard University oppgraderte den til 9,1 dagen etter skjelvet,Över 10.000 befaras döda, Sveriges Dagblad, 12. mars 2011 Til slutt fastslo Japans meteorologiske institutt to dager etter skjelvet at det hadde en magnitude på 9,0.Sundberg, Marit, "2.000 kan ha dött", Dagens Nyheter 13. mars 2011

 Etterskjelv 
Et stort antall etterskjelv fulgte hovedskjelvet. De tre største, med magnituder mellom 7,0 og 7,4 inntraff innen en time etter hovedskjelvet.    I løpet av de første døgnene som fulgte ble området rammet av flere etterskjelv med en magnitude på 4,5 eller sterkere.

Den 25. mars 2011 ble det målt et nytt etterskjelv på 6,5 med episenter i havet utenfor den nordøstlige regionen Myagi.Nytt jordskjelv ved tsunami-rammet område i Japan , VG Nett, 28. mars 2011

Den 10. juli 2011 var det et nytt etterskjelv på 7,1 i området. Det ble estimert en tsunami på 50 cm, men da tsunamien traff land viste det seg at bølgen var på kun 10 cm. Atomkraftverket Fukushima Daiichi ble evakuert. Det er ikke meldt om at nye skader har oppstått som et resultat av skjelvet.

 Geofysisk påvirkning 
Italias nasjonale institutt for geofysikk og vulkanologi opplyste at jordskjelvet var så sterkt at jordens akse ble endret med 25 centimeter. I en rapport fra U.S. Geological Survey ble det meldt at Honshu, Japans største øy, hadde flyttet seg 2,4 meter i retning mot Nord-Amerika som en direkte konsekvens av jordskjelvet.

 Ødeleggelser 
 Japan - før og etter jordskjelvet og tsunamien: Flyfoto (ekstern lenke fra VG Nett) med bilder fra de samme stedene før og etter tsunamien.

TV-bilder viste at et japansk oljeraffineri stod i brann. Folk  i sentrum av hovedstaden Tokyo, stormet i panikk ut av bygninger som svaiet kraftig da skjelvet rammet midt på dagen fredag. Det ble observert røyk fra en bygning i havna, og lyntogene shinkansen stoppet automatisk.

 Tsunamien 
mini|left|Beregninger samme dag som jordskjelvet utenfor Japan for tsunamiens sannsynlige bevegelser og spredning i stillehavsområdet
Jordskjelvet utløste tsunamivarsel for hele stillehavskystenMonsterbølgen på vei gjennom Stillehavet, VG Nett, 11. mars 2011, herunder Japan-kystenKjempebølger skyller inn over Japan etter massivt jordskjelv, VG Nett, 11. mars 2011 og flere andre land som Russland, Guam, Filippinene, Indonesia, Papua Ny-Guinea, Nauru, Hawaii, Nord-Marianene og Taiwan. Bølgene mot Japan ble anslått til en høyde på mellom fire og ti meter. Nyhetsbyrået Kyodo rapporterte at en fire meter høy tsunami hadde rammet prefekturet Iwate i Japan. TV-bilder viste store vannmasser fra havet som skylte inn over land i det nordøstlige Japan og tok med seg biler, båter og bygninger.

Ellers i Stillehavet viste det seg at tsunamien ble av betraktelig mindre i omfang enn i Japan. To meter høye bølger slo inn mot strendene på Hawaii, og på vestkysten av USA var bølgene mellom en halv og en og en halv meter høye. En person i Crescent City i California ble tatt av tsunamien da han skulle fotografere bølgene. Surfere i San Francisco og Los Angeles forsøkte å ri på tsunamien.
Graf som viser bølgehøyden målt den 11. mars 2011|thumb|right|300px
 Nasjon  Evakuering  Tsunamivarsel  Bølgehøyde  Døde  Kilder Taiwan  Ja  Ja  10 cm  0   Guam, (USA)  Ja Ja  -  0 Guam, Marinas lifts tsunami warning, Associated Press, 11. mars 2011 Nordmarianene  Ja  Ja  -  0   Hawaii, (USA)  Ja Ja 0,5 meter  0 Tsunami waves sweep Hawaii, no major damage yet , Detroit Free Press, 11. mars 2011Hawaii orders evacuations in Pacific tsunami threat , Reuters, 11. mars 2011 Filippinene  Ja Ja  1 meter  0   Palau  Ja  Ja 11 cm0 Nord Sulawesi og Molukkene  Ja   Ja  10 cm  0  Russlands kyst ved Okhotskhavet  - - 3,3 meter  0   Russlands del av Kurilene  Ja  Ja  3,3 meter  0  Midway Island, USA - -  1,5 meter  0  http://www.msnbc.msn.com Man swept to death by tsunami in California. - World news - Asia-Pacific - msnbc.com. Besøkt 11. mars 2011. Maui, Hawaii, USA  Ja  Ja  1,5-2,1 meter  0  Waves swamp Hawaii, brush mainland  Chicago Sun Times online. Besøkt 15. mars 2011 Shemya, Alaska, USA   Ja  Ja  1,5 meter  0   Aleutene, Alaska, USA   Ja Ja  1,5 meter  0   Kona-kysten av Big Island, Hawaii, USA   Ja  Ja  3,7 meter  0   California, USA  Ja  Ja  2 meter  2  

 Avstengte atomkraftverk 
Atomkraftverket i Onagawa ligger 350 kilometer nordøst for hovedstaden Tokyo.
Atomkraftverket Tokai i Ibaraki-provinsen ligger cirka 120 kilometer nord for Tokyo.
Fire kjernekraftverk ble automatisk slått av ved seismisk registrering av jordskjelvet. 
Mandag 13. mars 2011 var i alt elleve japanske kjernekraftverk avstengt eller kjørte for redusert effekt fordi de var berørt eller truet av jordskjelv, og det ble iverksatt roterende strømutkobling i hele landet.Ny eksplosjon ved japansk atomkraftverk  – ABC Nyheter, 14. mars 2011.

 Fukushima I 

Fukushima I kjernekraftverk består av seks reaktorer bygget i perioden 1971 til 1979. Reaktorene ble straks stengt da jordskjelvet startet, og i første omgang så det ut til at dette skulle være vellykket.

Det viste seg imidlertid at anlegget fikk problemer med både nedkjøling, brann og eksplosjoner, slik at dette ble en atomulykke. Anlegget ligger om lag 250 kilometer nordøst for hovedstaden Tokyo. Alle personer i en 20 kilometers omkrets ble evakuert, og alle personer i en 30 kilometers omkrets ble bedt om å holde seg inne.

Flere mennesker har jobbet for å hindre en atomkatastrofe, men det er nå stor fare for nedsmelting.

 Fukushima II 
Myndighetene frykter at Fukushima II kjernekraftverk også vil smelte ned, fordi kjølesystemet i reaktorene 1, 2 og 4 ikke fungerer normalt. Dette kjernekraftverket ligger 11,5 kilometer sør for Fukushima I.

 Onagawa 
Ifølge AFP ble det søndag 13. mars utløst katastrofealarm for Onagawa kjernekraftverk. De japanske myndighetene hadde informert Det internasjonale atomenergibyrået, om at det laveste nivået av alarmberedskab ble iverksatt på Onagawa på grunn av en kraftig stigning i strålingsnivåene.Nødsituation ved nyt atomkraftværk  Dansk TV 2, 13. mars 2011 Etter en brann kort etter jordskjelvet den 11. mars ble atomkraftverket stengt. Turbinene ble ødelagt og det oppstod brann i reaktor nummer 3.Nødsituation ved nyt atomkraftværk – TV 2 Nyhederne

 Tōkai 
Kjølepumpen på kjernekraftverket i Tōkais reaktor 2 ble stoppet søndag 13. mars 2011, skriver det japanske nyhetsbyrået Kyodo.Forhøjet radioaktivitet ved nyt atomkraftværk – DR

 Økonomi 
Tokyobørsen Nikkei sank med 1,7 % etter jordskjelvet, hvilket også påvirket andre børser i verden. Også i Europa sank visse selskaper med opp til 4 %. Flere store japanske selskaper stengte umiddelbart sine fabrikker, deriblant elektronikkprodusenten Sony og bilprodusentene Toyota, Nissan og Honda.

Tokyo Electric Power Company, Toshiba, East Japan Railway Company og Shin-Etsu Chemical Company ble av nevnt av analytikere som de mest sårbare i forhold til jordskjelvets følger for selskapene. Sony stanset all sin produksjon på alle sine seks fabrikker i området, mens Fuji Heavy Industries Ltd. stanset sin produksjonen på fabrikker i Gunma- og Tochigi-provinsene. Andre fabrikker som valgte å stenge produksjonen var Kirin Holdings, GlaxoSmithKline, Nestlé og Toyota som følge av store kutt i strømleveransen til produksjonen. Den nordlige Tohoku-regionen står for om lag 8 prosent av Japans produksjonsinntekt, siden fabrikker som lager både biler, øl, energi og infrastruktur er lokalisert der. Det er spådd at siden fabrikkene stenger kan dette medføre en sannsynlighet for at forbrukernes tillit til produkter fra Japan vil være lave i tiden fremover. I verste fall vil hele den japanske industrien kunne lide i flere måneder fremover.

Den 14. mars 2011 forsøkte Japans bank å stabilisere markedet ved å gi 15 trillioner yen inn i det japanske pengemarkedet i et forsøk på å stabilisere den japanske økonomien.

 Seicher i Sognefjorden 
Bølger på nesten to meter oppsto i Sognefjorden som trolig er en direkte følge av jordskjelvet. Årsaken til dette er stående bølger - såkalte seicher. 

 Fotnoter 

 Referanser 

 Eksterne lenker 


Kategori:Tsunamier
Kategori:Jordskjelv i Japan
Kategori:Jordskjelv i 2011
Kategori:Japans historie
Kategori:2011 i Japan
Kategori:Atomulykker
Kategori:2011 i Norge
Kategori:2011 i Russland
Kategori:2011 i Indonesia
Kategori:2011 i Australia
Kategori:2011 på Taiwan
Kategori:2010-årene på Filippinene
Kategori:2011 i USA
Kategori:2011 i Canada